Държавен вестник, бр. 81, 2000 г., стр. 20

С Т Р .  20
Д Ъ Р Ж А В Е Н   ВЕ С Т Н И К
Б Р О Й  81
Чл. 12. (1) Приемането на енергийния обект
се извършва след приключване на комплексните
изпитвания и 72-часовите проби на съоръжения-
та в обекта от Държавната приемателна комисия
по реда на Наредба № 6 от 1999 г. за разрешаване
ползването на строежите в Република България.
(2) Приетите енергийни обекти трябва да
включват целия комплекс от съоръжения и
сгради съгласно проекта.
Чл. 13. Не се приемат и не се въвеждат в
нормална експлоатация обекти с некачествено
изработени възли или с незавършени работи.
Чл. 14. При предаване на съоръженията и
сградите в експлоатация освен документация-
та, изготвена по Наредба № 7 от 1999 г. за със-
тавяне на актове и протоколи по време на стро-
ителството (обн., ДВ, бр. 72 от 1999 г.; попр.,
бр. 96 от 1999 г.), задължително се оформят и
предават от инвеститора на собственика/пол-
звателя на обекта и следните документи:
1. коригираната при строителството, монта-
жа и настройката проектна документация (чер-
тежи, пояснителни записки, инструкции, тех-
нически паспорти, дневници, водени по време
на строителството и монтажа и при осъществя-
ване на авторския контрол); за хидротехничес-
ките съоръжения се предават допълнително:
а) проект за режимите на експлоатация и
поддържане;
б) проект на контролно-измервателните сис-
теми и записи при пускането;
в) аварийни планове за работа;
г) хидроложки и метеороложки данни от
проучването до предаването на обекта в ек-
сплоатация;
2. протоколи за проверка и изпитвания на
автоматичните стационарни уредби за осигуря-
ване на пожаробезопасност, взривобезопасност
и мълниезащита;
3. заводска документация (инструкции, чер-
тежи, схеми, протоколи за настройки на съо-
ръженията, апаратурата и средствата за ме-
ханизация);
4. протоколи от настройки, измервания и
изпитвания по наредбата по чл. 14, ал. 1;
5. протоколи за изпитване на системите за
безопасност, системите за вентилация на поме-
щения с радиоактивни замърсявания, разпадащи
се материали и източници на йонизиращи излъч-
вания—от фирмите, извършващи настройването;
6. протоколи за контрол и проверка на със-
тоянието на метала на тръбопроводите и на
основните съоръжения.
Чл. 15. Документите по чл. 14 са неразделна
част от техническата документация на енергий-
ния обект, която се описва и съхранява от соб-
ственика/ползвателя в технически архив.
Г л а в а  ч е т в ъ р т а
УПРАВЛЕНИЕ НА ПЕРСОНАЛА
Чл. 16. Управлението на персонала обхваща
дейностите по неговия подбор, професионално
обучение, повишаване на квалификацията и
преквалификация, организиране, мотивиране и
развитие.
Чл. 17. Отговорността за управлението на
персонала носят ръководителите на съответ-
ните енергийни обекти, които организират, ко-
ординират и контролират неговата работа.
Чл. 18. (1) Подборът на персонала в енер-
гийните обекти се провежда по утвърдена от
енергийното предприятие програма за кадрово
осигуряване на извършваната дейност и съглас-
но изискванията, определени в длъжностните
характеристики.
(2) Кадровото осигуряване на дейността се
планира в едногодишен и по-дълъг период по
показатели, определени с утвърдената програ-
ма, която включва професионален подбор, про-
фесионална квалификация, мотивация и разви-
тие на персонала.
Чл. 19. (1) За работа в енергийните обекти се
приемат лица, придобили професионална ква-
лификация по професии и специалности съг-
ласно Списъка на професиите, утвърден от
министъра на образованието и науката.
(2) За определени професии и специалности
освен изискванията по ал. 1 се изисква и свиде-
телство за придобита правоспособност в съот-
ветствие с действащото законодателство.
Чл. 20. Длъжностните характеристики за
всяко работно място съдържат:
1. изискванията за образователен ценз и
квалификация;
2. правата, задълженията и отговорностите
на персонала;
3. нивата на подчинение в управлението;
4. списък на наредбите, инструкциите, схе-
мите и другите документи, които лицето тряб-
ва да познава за заемане на длъжността.
Чл. 21. (1) Лицата, които са назначени на
оперативна и ремонтна работа, задължително
преминават предварителен и след това перио-
дичен медицински преглед за допускане до ра-
бота в енергийни обекти.
(2) Лицата, назначени за оператори на ос-
новните енергийни съоръжения, преминават
през психофизиологичен тест за удостоверява-
не на годността им за оперативна работа.
Чл. 22. Новоназначеният персонал задължи-
телно преминава през начален инструктаж по
безопасност, хигиена на труда и пожарна и ава-
рийна безопасност, което се документира съг-
ласно действащата нормативна уредба.
Чл. 23. Периодични и извънредни инструк-
тажи по безопасност, хигиена на труда и по-
жарна и аварийна безопасност, както и про-
тивоаварийни и противопожарни тренировки
се провеждат в срокове и в обем съгласно
вътрешни инструкции, приети от управител-
ните органи.
Чл. 24. (1) Новоназначеният оперативен
персонал, преди да бъде допуснат за самостоя-
телна работа на съответното работно място, пре-
минава производствено обучение по индивиду-
ална програма и полага изпит пред комисия,
назначена от работодателя.
(2) Новоназначен технически (експлоатаци-
онен и ремонтен) персонал се допуска до само-
стоятелна работа след работа в екип за опреде-
лен изпитателен срок.